আবার দেখা যায়, সে দেশে যাওয়ার পর কেউ কেউ কৃষ্ণাঙ্গ নারীর সঙ্গে সম্পর্ক গড়ে তোলেন। এটা জানার পর ওই নারীর স্বামী বা প্রেমিক প্রতিশোধপরায়ণ হয়ে খুন করেন। এসব ঘটনায় স্থানীয় পুলিশের সহায়তাও পাওয়া যায় না। তিনি জানান, সে দেশে বাংলাদেশের রাষ্ট্রদূতের বাসায় তিন দফায় আক্রমণ হয়েছে। সাবেক রাষ্ট্রদূত তৌহিদ হোসেনের বাসায় পাঁচবার ডাকাতির ঘটনা ঘটে। পরে তিনি ভয়ে বাংলাদেশে চলে আসেন। বাংলাদেশীদের নিরাপত্তায় পুলিশও এগিয়ে আসে না। কারণ কোনো কোনো ঘটনায় স্বয়ং পুলিশও জড়িয়ে পড়ছে।